stanford-oval/wikipedia huggingface dataset:
Alexander Pauk

Alexander Peter ("Alex") Pauk (s. 4. lokakuuta 1945 Toronto, Ontario) on kanadalainen säveltäjä ja kapellimestari. Hän valmistui vuonna 1971 Toronton yliopistosta, jossa hän oli mukana perustamassa nykytaidemusiikin Array-ryhmää (sittemmin ArrayMusic).
Opiskeltuaan lisää Euroopassa ja Japanissa Pauk vietti viisi vuotta Vancouverissa, jossa hän avusti Days, Months and Years to Come -musiikkiryhmän perustamisessa ja tuli nimitetyksi vuonna 1975 Vancouverin vuoden muusikoksi. Hän palasi Torontoon vuonna 1980 ja perusti kolme vuotta myöhemmin Esprit-orkesterin Kanadan ainoana puhtaasti nykyohjelmistoon keskittyneenä orkesterina.
Säveltäjänä Pauk on ottanut vastaan lukuisia tilauksia muun muassa CBC:ltä ja Toronton sinfoniaorkesterilta. Hänen vaimonsa on Alexina Louie. Pauk ylennettiin Kanadan ritarikuntaan syyskuussa 2015.
PTEN

PTEN:in rakenne.
PTEN (engl. Phosphatase and Tensin homolog, suom. fosfataasi- ja tensiinihomologi) on ihmisen geeni, joka kuuluu kasvunrajoitegeeneihin. Se sijaitsee kromosomissa 10q23.3. Geeniä vastaava PTEN-proteiinia on olemassa lähes kaikissa ihmiskehon kudoksissa. Geenin tuote toimii fosfataasientsyymeihin kuuluvana fosfodiesteraasina.
PTEN-geenin mutaatioita ja deleetioita on havaittu useissa syöpäkasvaimissa, esimerkiksi glioblastoomassa, eturauhassyövässä ja rintasyövässä. Geenin inaktivaatio johtaa lisääntyneeseen soluproliferaatioon ja vähentyneeseen solukuolemaan. Mutaatio PTEN-geenissä lisää alttiutta sairastua harvinaiseen Cowdenin oireyhtymään.
Abu Ibrahim al-Hashimi al-Qurashi

| Abu Ibrahim al-Hashimi al-Qurashi |
| --- | --- |

kalifi
 31. lokakuuta 2019 – 3. helmikuuta 2022  
Edeltäjä:  Abu Bakr al-Baghdadi
Seuraaja:  Abu al-Hassan al-Hašemi al-Qurashi
Henkilötiedot
Syntynyt: 1. tai 5. lokakuuta 1976 Mahalabiya, Irak
Kuollut: 3. helmikuuta 2022 (ikä 45) Idlibin maakunta, Syyria
Tiedot
Uskonto:  sunnalaisuus
Abu Ibrahim al-Hashimi al-Qurashi, sukunimi toisinaan myös al-Qurayshi (arab. أبو إبراهيم الهاشمي القرشي‎, ’Abū ’Ibrāhīm al-Hāšimī al-Qurašī; 1. tai 5. lokakuuta 1976 Mahalabiya, Irak – 3. helmikuuta 2022 Idlibin maakunta, Syyria) oli terroristijärjestö Isisin toinen johtaja ja kalifi 31. lokakuuta 2019 alkaen kuolemaansa 3. helmikuuta 2022 asti. Hän kuoli Yhdysvaltain erikoisjoukkojen yllätyshyökkäyksessä.
Elämäkerta

Abu Ibrahim al-Hashimi al-Qurashi syntyi 1. tai 5. lokakuuta 1976 Pohjois-Irakin Mahalabiyassa nimellä Amir Mohammed Abdul Rahman al-Mawli al-Salbi (arab. أمير محمد عبد الرحمن المولى الصلبي‎, ’Amīr Muḥammad ‘Abd ar-Raḥmān al-Mawlā aṣ-Ṣalbī). Hän opiskeli Mosulin yliopistossa ja liittyi jo varhain Baath-puolueeseen. Monen muun Isisin johtohahmon tavoin al-Salbi taisteli myös Saddam Husseinin armeijassa. Saddam Husseinin kukistuttua vuonna 2003 hän liittyi Al-Qaidaan. Vuonna 2008 Yhdysvaltain joukot vangitsivat al-Salbin ja hän tutustui vankileirillä Isisin ensimmäiseen johtajaan Abu Bakr al-Baghdadiin. Vuonna 2014 al-Salbi erosi Al-Qaidasta ja liittyi Isisiin, minkä jälkeen hänestä tuli nopeasti yksi järjestön johtohahmoista. Al-Salbi oli keskeisessä roolissa monissa al-Baghdadin valtakauden operaatioissa, kuten Mosulin valtauksessa ja  jesidien kansanmurhassa.
Abu Bakr al-Baghdadin kuoltua Yhdysvaltain erikoisjoukkojen operaatiossa al-Qurashi valittiin Isisin uudeksi johtajaksi 31. lokakuuta 2019. Edeltäjästään poiketen al-Qurashi piti matalaa profiilia. Hän räjäytti itsensä ja ainakin 12 muuta ihmistä, mukaan luettuna hänen omat lapsensa ja vaimonsa, Yhdysvaltain joukkojen piiritettyä hänen asuintalonsa Atmehissa Idlibin maakunnassa Luoteis-Syyriassa 3. helmikuuta 2022. Qurashin kuoleman spekuloitiin johtavan sukupolvenvaihdokseen Isisin johdossa ja mahdollisesti järjestön heikkenemiseen. Isis vahvisti johtajansa kuoleman vasta maaliskuussa 2022 ja nimesi hänen seuraajakseen Abu al-Hassan al-Hašemi al-Qurashin.
PTC-termistori

PTC-termistori (lyhenne sanoista Positive Temperature Coefficient) on termistori, jonka resistanssi kasvaa lämpötilan noustessa. PTC-vastuksia käytetään mm. lämpöelementteinä, ylikuormitussuojina ja kosketinkipinöinnin estämiseen. PTC-vastuksen käyttö ylikuormitussuojana perustuu siihen, että vastuksen läpi kulkevan sähkövirran kasvaessa liian suureksi vastus kuumenee ja sen resistanssi kasvaa jyrkästi, mikä rajoittaa virran kasvua.
PTC

PTC tarkoittaa seuraavia asioita:
Parents Television Council, yhdysvaltalainen järjestö
Philadelphia Toboggan Company, vuoristoratojen valmistaja
PTC (aiemmin  Parametric Technology Corporation), yhdysvaltalainen ohjelmistoyritys
PTC-termistori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PTC”, voi hakea sivunnimihaulla, laajalla sivunnimihaulla tai tekstihaulla.
Aegis (täsmennyssivu)

Aegis voi tarkoittaa seuraavia:
AEGIS, integroitu sotalaivojen asejärjestelmä
Aegis, pikkuplaneetta Minervan kuu
Aegis, Apollo Computer Inc:n kehittämä käyttöjärjestelmä
Aigis, kreikkalaisessa mytologiassa puolustautumiseen tarkoitettu suoja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aegis”, voi hakea sivunnimihaulla, laajalla sivunnimihaulla tai tekstihaulla.
Oreochloa

| Oreochloa |
| --- | --- |
 Oreochloa disticha
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Poales
Heimo::  Heinäkasvit Poaceae
Suku::  Oreochloa  Link
Katso myös
   Oreochloa Commonsissa 
Infobox OKNimi-testi OK: 
Oreochloa on Euroopassa esiintyvä heinäsuku. Suvussa on neljä lajia monivuotisia mätästäviä heiniä, jotka kasvavat 5–40 senttimetriä korkeiksi. Ne ovat läheistä sukua lupikoille. Oreochloa esiintyy Keski- ja Etelä-Euroopan vuoristoissa, pääosin Ranskassa ja Espanjassa. Oreochloa disticha on laajimmalle levinnyt ja sitä esiintyy Länsi-Euroopasta Itä-Eurooppaan, Puolaan, Ukrainaan ja Romaniaan.
Lajeja

Oreochloa confusa (Coincy) Rouy
Oreochloa disticha (Wulfen) Link
Oreochloa elegans (Sennen) A.W.Hill
Oreochloa seslerioides (All.) K.Richt.
A Triumph for Man

| A Triumph for Man Mew |
| --- | --- | --- |

Studioalbumin tiedot
 Julkaistu: 1997
 Tuottaja(t): Mew, Damon Tutunjian
 Tyylilaji: pop, indie rock, shoegazing
 Kesto: 46.59
Mewin muut julkaisut
|     | A Triumph for Man 1997 | Half the World Is Watching Me 2000 |
A Triumph for Man on Mew-yhtyeen ensimmäinen levy. Albumia valmistettiin 2 000 kappaletta. A Triumph For Manista julkaistiin uusintapainos 18. syyskuuta 2006. Uusi painos sisältää bonuslevyn, jossa on yhtyeen demoja ja akustisia versioita kappaleista.
Kappaleet

"Wheels Over Me"
"Beautiful Balloon"
"Wherever"
"Panda"
"Then I Run"
"Life Is Not Distant"
"No Shadow Kick"
"Snowflake"
"She Came Home For Christmas"
"Pink Monster"
"I Should Have Been A Tsin-Tsi (For You)"
"How Things Turn Out To Be"
"Web"
"Coffee Break"
Uusintapainos

Wheels Over Me – 2.35
Beautiful Balloon – 4.28
Wherever – 5.56
Panda – 4.15
Then I Run – 3.55
Life Is Not Distant – 1.08
No Shadow Kick – 3.10
Snowflake – 3.31
She Came Home For Christmas – 4.54
Pink Monster – 0.49
I Should Have Been A Tsin-Tsi (For You) – 2.21
How Things Turn Out To Be – 0.44
Web – 4.37
Coffee Break – 4.37
Bonuslevy:
Studio Snippet # 1 – 0.31
Say You're Sorry – 6.09
Beautiful Balloon (Akustinen) – 4.15
Web (Demo) – 5.42
Chinese Gun (Demo) – 3.06
Studio Snippet # 2 – 0.30
I Should Have Been a Tsin-Tsi (For You) (Demo) – 1.43
Wheels over Me (Demo) – 2.48
Superfriends (Demo) – 4.40
Aiheesta muualla

A Triumph for Man discogs.com -sivustolla
Alexander Ploner

Alexander Ploner (s. 10. heinäkuuta 1978) on italialainen alppihiihtäjä.
Plonerin ensimmäinen kilpailu alppihiihdon maailmancupissa oli Val d'Isèren suurpujottelussa 9. joulukuuta 2001. Ensimmäisen pistesijansa hän saavutti Adelbodenin suurpujottelussa tammikuussa 2002 oltuaan lopputuloksissa 20:s. Ensimmäisen palkintokorokepaikkansa Ploner saavutti Kranjska Goran suurpujottelussa helmikuussa 2004 oltuaan kolmas.
Val d'Isèren MM-kisoissa 2009 Ploner sijoittui kahdeksanneksi suurpujottelussa. Vancouverin olympialaisissa 2010 Ploner oli suurpujottelun kahdeksastoista.
Aiheesta muualla

Alexander Plonerin kotisivut (Arkistoitu – Internet Archive)
Orbánin III hallitus

| Orbánin III hallitus |
| --- | --- |
  Unkarin 71. hallitus
 Pääministeri Viktor Orbán
Toimikausi alkoi:  6. kesäkuuta 2014
Toimikausi päättyi:  18. toukokuuta 2018
Valtionpäämies:  János Áder
Jäsenet
Hallituksen johtaja:  Viktor Orbán
Hallituksen varajohtaja:  Zsolt Semjén
Ministerien lukumäärä:  14
Hallituspuolueet:  Fidesz KDNP
Oppositiopuolueet:  Pääoppositiopuolue MSZP Muut oppositiopuolueet Jobbik LMP
Historia
Vaalit:  Unkarin parlamenttivaalit 2014
Edellinen:  Orbánin II hallitus
Seuraava:  Orbánin IV hallitus
Orbánin III hallitus on Unkarin 71. hallitus. Vuoden 2014 parlamenttivaalien jälkeen istuva pääministeri Viktor Orbán valittiin jälleen pääministeriksi ja hän pääsi muodostamaan kolmannen hallituksensa, joka astui virkaan 6. kesäkuuta 2014. Hallituksen muodostavat Fidesz ja sen yhteistyöpuolue Kristillisdemokraattinen kansanpuolue, joista ensin mainitulla on seitsemän ministeriä ja jälkimmäisellä kolme ministeriä. Hallituksessa on myös kolme sitoutumatonta ministeriä.
Kokoonpano

| Ministeri | Viranhaltija | Kuva | Tehtävässä | Puolue | Puolue |
| --- | --- | --- | --- | --- | --- |
| Pääministeri | Viktor Orbán |  | 10. toukokuuta 2014 – |  | Fidesz |
| Varapääministeri Ministeri ilman salkkua (kansallinen politiikka) | Zsolt Semjén |  | 6. kesäkuuta 2014 – |  | KDNP |
| Ministeri pääministerin toimistossa | János Lázár |  | 6. kesäkuuta 2014 – |  | Fidesz |
| Ministeri pääministerin hallituksen toimistossa | Antal Rogán |  | 10. lokakuuta 2015 – |  | Fidesz |
| Ulko- ja kauppaministeri | Tibor Navracsics |  | 6. kesäkuuta 2014 – 13. syyskuuta 2014 |  | Fidesz |
| Ulko- ja kauppaministeri | Péter Szijjártó |  | 23. syyskuuta 2014 – |  | Fidesz |
| Sisäministeri | Sándor Pintér |  | 6. kesäkuuta 2014 – |  | Sitoutumaton |
| Oikeusministeri | László Trócsányi |  | 6. kesäkuuta 2014 – |  | Sitoutumaton |
| Kansantalousministeri | Mihály Varga |  | 6. kesäkuuta 2014 – |  | Fidesz |
| Henkilöstöhallintoministeri | Zoltán Balog |  | 6. kesäkuuta 2014 – |  | Fidesz |
| Kansallisen kehityksen ministeri | Miklós Seszták |  | 6. kesäkuuta 2014 – |  | KDNP |
| Maatalousministeri | Sándor Fazekas |  | 6. kesäkuuta 2014 – |  | Fidesz |
| Puolustusministeri | Csaba Hende |  | 6. kesäkuuta 2014 – 7. syyskuuta 2015 |  | Fidesz |
| Puolustusministeri | István Simicskó |  | 10. syyskuuta 2015 – |  | KDNP |
| Ministeri ilman salkkua   Vastuualueena Paksin ydinvoimalaitoksen kahden uuden reaktorin rakennustyöt. | János Süli |  | 2. toukokuuta 2017 –  |  | Sitoutumaton |
| Ministeri ilman salkkua   Vastuualueena kaupungin oikeudet omaavien maakuntien kehitys. | Lajos Kósa |  | 2. lokakuuta 2017 –  |  | Fidesz |
Lähde:
Aiheesta muualla

Hallituksen kotisivut (unkariksi)
Hallituksen englanninkieliset kotisivut (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Orbánin II hallitus | Unkarin 71. hallitus 6. kesäkuuta 2014 – |  |
Aliyah

Aliyah ja sen johdannaiset tarkoittavat seuraavaa:
Alija, juutalaisten muutto Israelin alueelle
Aalia tai Aliyah, naisen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aliyah”, voi hakea sivunnimihaulla, laajalla sivunnimihaulla tai tekstihaulla.
Ortesjoki

| Ortesjoki |
| --- | --- |
 Ortesjokea Siiverskan aseman lähellä. Värivalokuva 1900-luvun alusta.
Alkulähde:  Kyyrölänjärvi
Laskupaikka:  Laukaanjoki
Maat:  Venäjä
Pituus:  192 km
Valuma-alue:  3 200 km²
Ortesjoki (ven. О́редеж, Oredež) on Laukaanjoen pohjoinen sivujoki Leningradin alueella Venäjällä. Sen pituus on 192 kilometriä ja sadealue 3 200 neliökilometriä. Joki saa alkunsa Tuonitsan lähteistä Länsi-Inkerin ylängön eteläharjanteella ja virtaa Volossovan, Hatsinan ja Laukaan piirien läpi. Tärkeimmät sivujoet ovat Orlinkajoki, Suijanjoki ja Kremenka. Ortesjoen varrella sijaitsevat Siiverskan ja Viiritsan taajamat, jotka ovat suosittuja kesänviettopaikkoja. 1940–1950-luvulla joelle rakennettiin vesivoimalaitoksia, jotka sittemmin ovat jääneet pois käytöstä. Ortesjoella sijaitsee Tuonitsan luonnonsuojelualue sekä joukko geologisia luonnonmuistomerkkejä.
Aiheesta muualla

Wikimedia Commonsissa on kuvia tai muita tiedostoja aiheesta .
Ortesjoki Leningradin alueen kulttuuri -tietosanakirjassa[vanhentunut linkki] (venäjäksi)
Abhorrence

| Abhorrence |
| --- | --- |

 Yhtyeen kuva EP:n takakannesta
Tiedot
Toiminnassa:  (1989–1990) (2012–)
Tyylilaji:  death metal
Kotipaikka:  Helsinki, Suomi
Laulukieli:  englanti
Jäsenet:  Jukka Kolehmainen, laulu   Tomi Koivusaari, kitara   Kalle Mattsson, kitara   Jussi 'Juice' Ahlroth, basso   Waltteri Väyrynen, rummut  
Entiset jäsenet:  Kimmo Heikkinen, rummut (1989–1990)  Mika 'Arkki' Arnkil, rummut (1990)  Rainer 'Raikku' Tuomikanto, rummut (2013) 
Levy-yhtiö:  Seraphic Decay, (1990)   Svart, (2012–)  
Aiheesta muualla
Kotisivut
Infobox OKNimi-testi OK: 
Abhorrence on suomalainen death metal -yhtye, joka on perustettu vuonna 1989 Helsingissä. Sitä on pidetty bändissä soittaneen Tomi Koivusaaren vuoksi Amorphiksen esiasteena.
Historia

Abhorrencen perustivat vuoden 1989 alkupuolella kitaristi Tomi Koivusaari (silloin vielä Violent Solution -yhtyeessä), kitaristi Kalle Mattsson, laulaja Jukka Kolehmainen, basisti Jussi Ahlroth (joista kolme viimeistä soittivat myös yhtyeessä nimeltä Disaster) sekä rumpali Kimmo Heikkinen. Yhtye toimi vaihtuvilla nimillä, kunnes päätyi nimeen Abhorrence.
Yhtye keikkaili runsaan vuoden esimerkiksi Xysman, Funebren, Disgracen ja Rytmihäiriön kanssa. Julkaistuaan demonauhan "Vulgar Necrolatry" yhtye sai avoimen sopimusehdotuksen 7-tuumaisen vinyyli-EP:n julkaisemisesta Seraphic Decay Records -levy-yhtiön kautta. Levy julkaistiin, mutta kun kirjallista sopimusta ei tehty, yhtye menetti sekä alkuperäiset nauhat että lisäpainosten ja uudelleenjulkaisuiden tuomat mahdolliset tulot.
Yhtye keikkaili jonkin verran kesällä 1990, joukossa matka Norjaan ja keikka Cadaverin kanssa, jolla rumpalin tehtävissä paikkasi Mikael Arnkil. Loppuvuodesta 1990 yhtye esiintyi viimeisen kerran Orivedellä, minkä jälkeen se hajosi. Abhorrencen hajottua Tomi Koivusaari siirtyi täyspäiväisesti Amorphikseen, Juice Ahlroth soitti sittemmin Spihassa ja Mikael Arnkil Impaled Nazarenessa.
Historia > Vuodesta 2012 eteenpäin

Svart Records julkaisi 2012 yhtyeen koko tuotannon sekä CD- että vinyyliformaateissa. Kokoelma sisältää yhtyeen demon ja EP:n päivitetyllä äänimaisemalla, sekä livetallenteen Turun A-Panimolta vuodelta 1990. Lisäksi tuplavinyyli sisältää nauhoitteen yhtyeen harjoituksista. Molemmilla versioilla on kaksi aiemmin julkaisematonta kappaletta.
Vuonna 2013 yhtye palasi lavoille ja esiintyi kolme kertaa lähes alkuperäisessä kokoonpanossa, ainoastaan rumpali Rainer Tuomikanto oli mukana uutena. Ensimmäinen esiintyminen oli 30.5. Svart Night #4 -illassa (salanimellä Bob Horrence) Bar Loosessa Helsingissä. Vuoden muut esiintymiset olivat perjantaina 28.6. Tuska-festivaalin Inferno-lavalla sekä lauantaina 20.7. Hammer Open Air -festivaaleilla Liedossa.
Muutaman vuoden hiljaiselon jälkeen yhtye jatkoi esiintymisiä harvakseltaan, rumpalina Waltteri Väyrynen. Kun vuoden 2017 alussa julkaistiin Tuska-festivaaleilla tehty liveäänite, yhtye teki pienen kotimaankiertueen kuopiolaisen Demilichin kanssa ja esiintyi 10.2. Kuopiossa, Jyväskylässä, Turussa ja Helsingissä sekä myöhemmin Nummirock-festivaalilla.
Historia > Vuodesta 2018 eteenpäin

Vuoden 2018 alussa yhtye ilmoitti säveltäneensä uutta musiikkia ja sopineensa materiaalin julkaisusta loppuvuodesta, jälleen Svart Recordsin kautta. Uusia kappaleita esitettiin ennakkoon 10.2. Lahden Torvessa sekä maaliskuussa Helsingin Kuudes Linja -klubilla. 15. syyskuuta 2018 julkaistiin uutta materiaalia sisältävä minialbumi Megalohydrothalassophobic.
Jäsenet

Jukka Kolehmainen – laulu
Tomi Koivusaari – kitara
Kalle Mattsson – kitara
Jussi 'Juice' Ahlroth – basso
Waltteri Väyrynen – rummut (2016–)
Jäsenet > Entiset jäsenet

Kimmo Heikkinen – rummut (1989–1990)
Mika 'Arkki' Arnkil – rummut (1990)
Rainer 'Raikku' Tuomikanto – rummut (2013)
Diskografia

Vulgar Necrolatry (1989,  demo)
Abhorrence (1990,  7” EP, Seraphic Decay Records)
Completely Vulgar (2012,  Svart Records)
Totally Vulgar – Live at Tuska 2013 (2017,  live, Svart)
Megalohydrothalassophobic (2018,  mini-album, Svart)
Aiheesta muualla

Kuvia tai muita tiedostoja aiheesta Abhorrence Wikimedia Commonsissa
Abhorrence Discogsissa. (englanniksi)
Abhorrence @ MusicBrainz
Abhorrence @ Facebook
Abhorrence @ Bandcamp
Abhorrence - Old School Death Metal from Finland, viralliset kotisivut
Bandcamp-sivut, jolla molemmat viralliset julkaisut ovat kuunneltavissa
Tuskassa 2013
Aegis (kuu)

| Aegis> Löytäminen |
| --- | --- |
Löytäjä:  F. Marchis  P. Descamps  J. Berthier  F. Vachier
Löytöpäivä:  16. elokuuta 2009
Fyysiset ominaisuudet
Kiertorata
Kiertokohde:  93 Minerva
Radan isoakselin puolikas:  630  km
Aegis on päävyöhykkeen asteroideihin kuuluvan pikkuplaneetta Minervan suurempi ja ulompi kuu, jonka läpimitta on noin 4 km. Kuu sai nimensä roomalaisen mytologian jumalatar Minervan (kreikkalaisittain Athene) käyttämän maagisen kilven Aigisin mukaan, joka pystyi lamauttamaan siihen katsovat viholliset. Ennen nimeämistään se tunnettiin tunnuksella S/2009 (93) 1. Aegiksen löysivät F. Marchis, P. Descamps, J. Berthier ja F. Vachier Mauna Kealla 16. elokuuta vuonna 2009. Toinen Minervan kuista on nimeltään Gorgoneion.
Aiheesta muualla

Asteroid Minerva finds its magical weapons in the sky (englanniksi)
A Tribute to Jack Johnson

| A Tribute to Jack Johnson Miles Davis |
| --- | --- | --- |

Soundtrack-albumin tiedot
 Äänitetty : 18. helmikuuta & 7. huhtikuuta 1970
 Julkaistu: 24. helmikuuta 1971
 Tuottaja(t): Teo Macero
 Tyylilaji: jazz, jazz-rock
 Kesto: 52.30
 Levy-yhtiö: Columbia
Miles Davisin muut julkaisut
| Bitches Brew 1970 | Tribute to Jack Johnson 1971 | Live-Evil 1971 |
A Tribute to Jack Johnson on yhdysvaltalaisen jazzmuusikon Miles Davisin soundtrack-albumi, joka julkaistiin vuonna 1971. Levy oli soundtrack nyrkkeilijä Jack Johnsonista kertovaan elokuvaan.
Kappaleet

Right Off – 26.54
Yesternow – 25.36
Kokoonpano

Miles Davis – trumpetti
Steve Grossman – saksofoni
Herbie Hancock – sähköurut
John McLaughlin – sähkökitara
Michael Henderson – sähköbasso
Billy Cobham – rummut
Arvostelut

Allmusic:
Christgau's Record Guide: A+
The Guardian:
Aiheesta muualla

A Tribute to Jack Johnson discogs.com -sivustolla
A Tribute to Jack Johnson Miles Davisin virallisilla sivuilla
Jack Johnson -elokuva imdb:ssä
A Town Called Paradise

| A Town Called Paradise Tiësto |
| --- | --- | --- |

Studioalbumin tiedot
 Julkaistu: 13. kesäkuuta 2014
 Tyylilaji: elektroninen musiikki
 Levy-yhtiö: Musical Freedom
Listasijoitukset
  Suomen virallinen lista: 34.
Tiëston muut julkaisut
| Kaleidoscope 2009 | A Town Called Paradise 2014 | Club Life, Vol. 4 - New York City 2015 |
Singlet albumilta A Town Called Paradise
 ”Pair of Dice” Julkaistu: 8. lokakuuta 2012  ”Red Lights” Julkaistu: 13. joulukuuta 2013  ”Wasted” Julkaistu: 25. huhtikuuta 2014  ”Let’s Go” Julkaistu: 13. toukokuuta 2014  ”Say Something” Julkaistu: 13. toukokuuta 2014  ”Light Years Away” Julkaistu: 28. marraskuuta 2014
A Town Called Paradise on Tiëston viides studioalbumi ja sen ilmestymispäivä oli 13. kesäkuuta 2014. Singleinä albumilta on julkaistu Red Lights ja Wasted. Suomessa A Town Called Paradise ylsi Suomen virallisen listan sijalle 34. Suomen singlelistalla Red Lights oli sijalla 11 ja Wasted myös sijalla 11.
Kappaleet

Red Lights – 4.42
Footprints – 4.17 (feat. Cruickshank)
Light Years Away – 3.43 (feat. DBX)
A Town Called Paradise – 4.09 (feat. Zac Barnett)
Tiësto & Hardwell - Written in Reverse – 4.28 (feat. Matthew Koma)
Echoes – 4.59 (feat. Andreas Moe)
Tiësto & Firebeatz - Last Train – 4.48 (feat. Ladyhawke)
Wasted – 3.10 (feat. Matthew Koma)
Let’s Go – 3.22 (feat. Icona Pop)
The Feeling – 4.45 (feat. Ou Est Le Swimming Pool)
Shimmer – 3.32 (feat. Christian Burns)
Tiësto & Kaaze - Rocky – 3.32
Tiësto & Sultan & Shepard - Close to Me – 4.20 (feat. Quilla)
Set Yourself Free – 4.39 (feat. Krewella)
Kappaleet > Deluxe version bonuskappaleet

Don't Hide Your Light – 3.15 (feat. MOTi & Denny White)
Calling on Angels – 3.16 (feat. Fred Falke & Elan Lea)
Can’t Forget – 4.10 (feat. Dzeko & Torres)
Take Me – 3.39 (feat. Kyler England)
Arvostelut

Metacritic: 51/100
Allmusic:
Los Angeles Times:
Aiheesta muualla

Tiëston viralliset sivut
Red Lights -musiikkivideo
Wasted-musiikkivideo
Orca 113

| Orca C113 Orca R113> Valmistustiedot |
| --- | --- |
Valmistusmaa:   Sveitsi
Valmistaja:  Orca
Valmistusvuodet:  2004–
Korimalli:  2-ovinen coupe 2-ovinen roadster
Luokka:  superauto
Tekniset tiedot
Moottori:  R5, V8
Iskutilavuus:  n. 4200 cm3
Teho:  650 hv
Huippunopeus:  410 km/h
Orca 113 on Sveitsissä valmistettu superauto, jota myy liechtensteinilainen Orca Engineering Ltd. Autoa on valmistettu vain 198 kappaletta, joista puolet on C113-coupé-mallia ja puolet R113-roadster-mallia. Auton huippunopeus on jopa 410 km/h, joten se on yksi nopeimmista sarjavalmisteisista automalleista. Prototyyppi esiteltiin alun perin vuonna 2003 Geneven autonäyttelyssä ja ensimmäiset valmiit autot toimitettiin asiakkaille jo vuonna 2004. Auton runko on tehty alumiinista, magnesiumista sekä titaanista ja koripaneeleissa on käytetty hiilikuitua sekä kevlaria. Autoa valmistetaan 10–15 kappaleen vuosivauhdilla.[lähde? ]
Moottorit

Moottorina on Audin V8-moottori tai Volvon viisisylinterinen turbomoottori.
2.3
4.2 - 650 hv
Mitat

Omamassa: 850 kg
Aiheesta muualla

https://web.archive.org/web/20060822215020/http://www.bec.ch/
PS Aaron Manby

Tässä vuoden 1822 kuvassa Aaron Mandy-aluksesta ei ole näkyvissä siipiratasta, joka siinä kuitenkin oli käytössä
PS Aaron Manby oli ensimmäinen rautarunkoinen merellä purjehtinyt höyrylaiva. Vuonna 1822 alus seilasi Lontoosta Pariisiin. Rautaisen höyrylaivan rakentamisen idean oli ajanut läpi nuori ja kunnianhimoinen meriupseeri Charles Napier ja alus valmistettiin Aaron Mandyn omistamassa Horseley Ironworks-ruukissa, Tiptonissa, Staffordshire-kreivikunnassa. Alus sai nimensä valmistajansa mukaan.
Yksinkertainen kaavio heiluva sylinterisen höyrykoneen toiminnasta.
Alus koottiin Aaron Mandyn ruukissa ja purettiin Napierin tarkastuksen jälkeen ja kuljetettiin sitten osissa Rotherhitheen Thamesin rannalle, jossa se koottiin uudelleen sekä varustettiin heiluvasylinterisellä höyrykoneelle, jossa oli kaksi sylinteriä. Manby oli saanut vuonna 1821 patentin 4558 ("Oscilating engine") heiluvasylinteriselle höyrykoneelle laivakäyttöön. Höyrykone valmistettiin John Pennin (senior) ruukissa, joka sijaitsi kokoonpanopaikan lähellä. Aluksen pituus oli 32 metriä, leveys 5,2 metriä ja paino 120 tonnia. Siipirattaan halkaisija oli 3,2 metriä, mutta leveys vain 76 senttiä, jotta alus pystyi liikennöimään Seinen kapeikoissa. Alus ei ollut ensimmäinen rautarunkoinen laiva, proomu Comet oli tehty pari vuotta aikaisemmin, mutta silti tuohon aikaan suhtauduttiin epäilevästi rautaisten alusten pysymiseen pinnalla. PS Aaron Mandy pysyi pinnalla myös höyrykoneen kanssa ja saavutti 9 solmun nopeuden.
Matkalla Lontoosta Pariisiin vuonna 1822 aluksen kapteenina oli Charles Napier ja konemestarina Aaron Mandyn poika Charles Mandy. Aluksen keskinopeus oli 8 solmua. Aluksella tehtiin muutama edestakainen Lontoo-Pariisimatka, mutta sitten se myytiin Ranskaan. Siellä se liikennöi vuoteen 1830 ja sen jälkeen se siirtyi Loire-joelle, jossa se oli käytössä 25 vuotta kunnes romutettiin vuonna 1855.
Aiheesta muualla

Grace's Guide to British Industrial History